Участва в Руско-турската война (1877-1878) като офицер в 4-та батарея на 2-ра артилерийска бригада. В състава на сборния отряд с командир генерал-майор Александър Имеретински се бие храбро при ипревземането на Ловеч на 22 август 1877 г. Повишен е във военно звание подполковник (1877). Награден с орден „Свети Владимир“ IV степен с мечове и бант (1878). Проявява се в третата атака на Плевен, където е ранен два пъти и награден с орден „Свети Георги“ IV степен (1880).